text: تحية طيبة على اعضاء وإدارة قيم .. 
    
   بإختصار المطعم فيه سلبيات وايجابيات راح اذكرها في تعليقي 
    
   السلبيات : 
    
   1- اهم سلبية في المطعم انه يفرض على كل شخص ( 50 ريال ) 
   وسبق ورحت مع اهلي وكنا 3 اشخاص وطلبنا ماعدى الـ 150 ورفض يقدم لنا خدمة 
   بدون مانزيد الطلب عشان نوصل للقيمة المفروضه علينـا . 
    
   2- الاكل قليل مقارنة بالسعـر المدفوع ولا يصلح للجوعان لازم يطلب له شي اضافي معه . 
    
   3- نظافة المكان مش ولا بد ولقينا وصخ في الكنب والطاوله . 
    
   4- ازعاج العماله وخاصه للمقاعد اللي جنبهم . 
    
   الإيجابيات : 
    
   1- الديكور اول ماشدني في المطعم بطل صراحه . 
    
   2- خصوصية عالية للعائلات في الدور الأول . 
    
   2- الأكل نوعاً ماء جيد جداً . 
    
   3-مكان المطعم بعيد عن الزحمة . 
    
    
   والحقيقه انا بعد مافرضوا علي ادفع 50 للشخص وطلبت طلب زيادة 
    
   واخذته تيك اوي عشان اقدر ادفع لهم , جاني مدير المطعم وهو توه منتهي من هواش 
    
   مع عائلة ثانية لنفس المشكلة جاني وتكلمت معه وقلت له لو رفضت عائلة تدفع صعبه تطردونهم ! 
    
   في نهاية كلامي كان يبي يعزمنا على (حلى) عشان يراضينا ولكننا طلعنا وكلنا اقتناع اننا ماراح نرجع للمطعم بعد تقديرنا له ..  
    
    
   واشكركم على اتاحة الفرصه